

**Kontraktsmal for bestillingsverk**

*Dette dokumentet er en mal for inngåelse av avtale om bestilling av verk. Vær oppmerksom på at det kan være behov for å tilpasse denne malen til ditt prosjekt. Nærmere veiledning om hva du bør huske på når du inngår avtaler finner du i NOPAs ”Veiledning for inngåelse av avtaler” på NOPAs hjemmesider. Ta kontakt med NOPA om du har spørsmål!*

**AVTALE**

mellom

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(”Bestiller”)

og

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(”Opphaver”)

1. **Verket**

Bestilleren har bestilt følgende verk av Opphaver:

* verkets arbeidstittel:
* verkets omfang (spilletid/antall verk el.):
* verkets art: (tekst og/eller musikk):
* besetning:

heretter ”Verket”.

1. **Levering**

Levering av (stryk det som ikke passer)

* stemmeutskrift
* renskrevet partitur eller annen representasjon nødvendig for framføring;
* ferdig mastret innspilling

må skje innen \_\_\_.\_\_\_.\_\_\_\_\_\_ .

Bestiller får rett til å kopiere eventuelle partitur el. i så mange eksemplarer som Bestiller vurderer som nødvendig. Disse eksemplarer må bare brukes av Bestiller og kan ikke leies ut/lånes ut til andre uten Opphaverens samtykke. Med mindre annet er avtalt er Bestiller eier av masterrettigheter.

Kontaktperson hos Bestiller kan fastsette statusmøter.

 **3. Bestillers rettigheter**

Bestiller får gjennom denne avtalen rett til følgende utnyttelse

☐ bruk i TV- og/eller filmproduksjon

☐ offentlig fremføring

☐ utgivelse på CD, DVD eller andre lydbærende lagringsmedier

☐ streaming eller annen internettbasert distribusjon

☐ annet (evt. beskriv i vedlegg):

Rettighetene som overdras i medhold av denne avtalen er

 ☐ eksklusive

 ☐ ikke-eksklusive

Dersom Bestiller får eksklusive rettigheter, forutsetter dette at Bestiller innen rimelig tid, og senest innen 12 mnd etter at Verket er levert, bekrefter at Verket vil bli utnyttet i henhold til avtalens bestemmelser innen ytterligere 18 måneder.

Bestiller kan ikke overdra sine rettigheter til Verket uten særskilt, skriftlig samtykke fra Opphaveren.

Bestiller kan ikke foreta endringer i Verket uten særskilt, skriftlig samtykke fra Opphaveren. Mindre tilpasninger av tekniske og praktiske årsaker kan allikevel foretas, forutsatt at Opphaveren varsles i forkant.

1. **Øvrige rettigheter**

Øvrige rettigheter (”Restrettighetene”) beholdes av Opphaveren.

Dersom Bestiller har fått eksklusive rettigheter, kan Opphaveren ikke utnytte Restrettighetene i strid med Bestillers legitime interesser, herunder på en måte som konkurrerer med Bestillers kontraktsmessige utnyttelse.

Med mindre annet er avtalt, kan Komponisten helt eller delvis overdra sine rettigheter til et forlag.

Opphaveren skal krediteres i samsvar med god skikk, jf. åvl. § 3, herunder ved tilgjengeliggjøring i strømmetjenester og annen nettbasert tilgjengeliggjøring.

1. **Bestillingsvederlag**

Bestiller skal betale bestillingsvederlag til Komponisten med kr. ­­­­­­­­\_\_\_\_\_\_\_\_\_\_\_\_\_ .

Vederlaget er fastsatt med utgangspunkt i Norsk Komponistforening og NOPAs [*Veiledning for beregning av komponisthonorar*](http://nopa.no/wp-content/uploads/2014/10/Komponisthonorar-2016-v1-1.pdf).

For teatermusikk, se [satsene](http://nopa.no/veiledende-satser/teatermusikk/) som er laget mellom NKF, NOPA og NTO.

Med mindre annet er avtalt, omfatter bestillingsvederlaget dekning av Opphaverens utgifter til innspilling av Verket, herunder studiomusikere, studioleie mv. Partene anslår disse utgiftene til kr. \_\_\_\_\_\_\_ .

Samlet økonomisk vederlag er fastsatt i henhold til oppdragsomfang. Ved ønske om utvidelse av oppdraget skal dette drøftes mellom partene, og nytt omforent budsjett eller kontrakt med partenes signaturer utferdiges. Dersom engasjementets art/omfang/varighet etter inngåelsen av denne avtale endres vesentlig som følge av endringer i produksjonen, skal Bestiller og Opphaver bli enige om et tilleggshonorar som dekker disse endringene. Eksempler på dette kan være økt musikkomfang, mer komplekst lydbilde, ønske om flere studiomusikere e.l.

Bestillingsvederlaget betales etter faktura fra Opphaver. Fakturering skjer i to rater:

* 50% av beløpet ved avtaleinngåelse
* 50% av beløpet når hele Verket er levert i henhold til pkt. 2.

Betaling skjer med frigjørende virkning til Opphaveren til konto nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Bestillingsvederlaget utbetales i tillegg til det særskilte fremføringsvederlaget nevnt i pkt. 6.

Støtte fra Norsk Kulturråd eller annen økonomisk støtte, stipend el. kommer ikke til fradrag.

Produsenten for Verket er ansvarlig for å betale lydfestingsvederlag etter gjeldende satser til NCB (Nordisk Copyright Bureau) for bruk av originalkomposisjoner som er komponert for Verket. Utregning av lydfestingsvederlag til NCB gjøres etter siste rate, når endelig lengde på musikk er fastsatt.

1. **Fremføringsvederlag**

*Små rettigheter*

Dersom Verket gjelder såkalte små rettigheter (verk som ikke hører inn under store rettigheter og som forvaltes av TONO/ tilsvarende organisasjon), plikter Bestiller, eller den som er ansvarlig for at Verket fremføres, å betale fremføringsvederlag til TONO eller tilsvarende organisasjon. Opphaver er ansvarlig for å anmelde Verket til TONO, og underrette Bestiller om verktitler.

*Store rettigheter*

Dersom Verket gjelder såkalte store rettigheter (musikkdramatiske verk som ikke forvaltes av TONO eller tilsvarende organisasjon), avregnes fremføringsvederlag på følgende måte:

☐ royalty \_\_\_ % beregnet av \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Utøveres fremføringsretter (jf. åvl. kap. 5) forvaltes av Gramo eller tilsvarende forvaltningsorganisasjon i henhold til enhver tid gjeldende forvaltningsreglement.

1. **Sekundærrett**

Bestiller gis rett til vederlagsfritt å foreta lyd- og/eller bildeopptak av verket til internt bruk/arkivformål. Videre gis Bestiller rett til å benytte utdrag av verket i opptak i forbindelse med promotering i radio- og fjernsynskanaler samt i nye digitale medier.

For annen videreutnyttelse av verket, kreves egen avtale og særskilt vederlag.

1. **Opphavsrett**

Opphaveren har opphavsrett til musikken, jf. åvl. §§ 1 og 2. Opphaveren innestår for at eventuelle rettigheter til Verket tilhørende tredjepersoner er klarert slik at Bestiller kan utnytte Verket i samsvar med bestemmelsene i denne avtalen.

1. **Fremføringsmateriale**

Utarbeidelse av og rettigheter til eventuelt fremføringsmateriale som f. eks. partitur og tekst forutsetter egen avtale.

1. **Erstatning ved kansellering**

Dersom oppdraget kanselleres etter inngåelse av denne kontrakt, skal fullt honorar betales med mindre partene blir enige om noe annet. Kompensasjonen kan uansett ikke settes lavere enn 50 %. Bestemmelsen gjelder også dersom det ikke foreligger signert kontrakt, men allikevel kan godtgjøres at avtale er inngått.

Det samme gjelder dersom Bestiller stiller krav etter inngått kontrakt som Opphaveren ikke finner det kunstnerisk forsvarlig å imøtekomme.

1. **Tilbakeføring av rettigheter**

Ved kansellering faller alle rettigheter til Verket slik det foreligger tilbake til Opphaveren.

Det samme gjelder dersom Bestiller ikke innen rimelig tid, senest innen 12 mnd etter at bestillingen er ferdigstilt, bekrefter at framføring av verket vil finne sted innen ytterligere 18 måneder, jf. pkt. 3.

1. **Diverse**

Det påløper ikke feriepenger av de avtalte honorarer og vederlag. Opphaveren bekrefter å være selvstendig næringsdrivende i relasjon til bestemmelsene i folketrygdloven og skattebetalingsloven, og vil dokumentere registreringsnummer i Brønnøysundregisteret.

Dersom Opphaveren skal medvirke i prøvetid, som repetitør, arrangør og lignende skal det inngås egne avtaler for dette, herunder om honorar.

1. **Tvisteløsning**

Tvist om forståelse av eller brudd på denne overenskomst skal søkes løst ved forhandlinger mellom Opphaveren og Bestiller. Dersom forhandlinger ikke fører frem kan hver av partene bringe saken inn for de alminnelige domstoler. Oslo tingrett antas som verneting, med mindre annet er særskilt avtalt.

1. **Særskilte bestemmelser**

Innenfor de rammer som gjelder med hensyn til ufravikelighet i denne avtalen og åndsverkloven, er følgende særskilte vilkår avtalt (spesifiseres eventuelt i vedlegg):

|  |
| --- |
|  |

\*\*\*

*Denne kontrakten er undertegnet i to eksemplarer, hvorav hver part beholder ett eksemplar.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosjektansvarlig/bestiller Opphaver

Vedlegg 1 – Kontaktinformasjon:

BESTILLER

navn
adresse
tlf
e-post

org. nr……………………………………………………………………………………………………….

kontaktperson:……………………………………………………………………………………………

---

OPPHAVER

navn
adresse
tlf
e-post
org. nr……………………………………………………………………………………………………….

kontaktperson:……………………………………………………………………………………………

Vedlegg 2 – Spesielle vilkår: